इंदौर. लोक शिक्षण संचालनालय ने 9-11वीं की वार्षिक परीक्षाओं का टाइम-टेबल घोषित कर दिया है। 11वीं की परीक्षाएं 1 मार्च से आयोजित की जाएंगी। जबकि 9वीं की परीक्षाएं 2 मार्च से शुरू होंगी। दोनों ही परीक्षाओं का समय दोपहर में 2 से शाम 5 बजे तक रखा गया है।
संचालनालय के डायरेक्टर एके दीक्षित ने सभी स्कूलों में इस टाइम-टेबल को चस्पा करवाने की बात संभागीय संयुक्त संचालक व डीईओ से कही है। बोर्ड पैटर्न पर होने वाली 9-11वीं की परीक्षाएं भी हाईस्कूल व हायर सेकंडरी की परीक्षाओं के साथ ही आयोजित की जाएंगे पर इनका समय दोपहर में रखा गया है।
11वीं की परीक्षाएं 1 मार्च से शुरू होकर 5 अप्रैल 2016 तक चलेंगी। इसी तरह 9वीं की परीक्षाएं 2 मार्च से शुरू होंगी और 29 मार्च को समाप्त की जाएंगी।
hin_Deva hin_Deva hin_Deva